Peter Biroš

MUDr. Peter Biroš (* 8. apríl 1950) je slovenský politik.

Peter Biroš bol poslancom Národnej rady Slovenskej republiky vo volebnom období 2002-2006 za Alianciu nového občana (ANO). Nastúpil 5. novembra 2002 na neuplatňovaný mandát poslanca Rudolfa Zajaca, ktorý si svoj mandát neuplatnil, pretože bol menovaný za ministra zdravotníctva. Peter Biroš bol členom Výboru NR SR pre zdravotníctvo a Osobitného kontrolného výboru NR SR na kontrolu činnosti Vojenského spravodajstva.

Po tom, ako v auguste 2005 spolu s ďalšími poprednými členmi ANO vyzval predsedu ANO Pavla Ruska na odstúpenie z funkcie ministra hospodárstva v súvislosti s Kauzou Zmenky a po tom, ako sa pridal ku skupine poslancov ANO, ktorí vyjadrili nedôveru Pavlovi Ruskovi a vyjadrili ochotu naďalej podporovať vládnu koalíciu aj po vylúčení ANO z koalície, bol na mimoriadnom kongrese ANO 11. septembra 2005 spolu s ostatnými „rebelmi“ vylúčený zo strany.

V parlamentných voľbách v roku 2006 nekandidoval.

Narodenia v 1950
Politici ANO
Poslanci NR SR (2002 – 2006)